CELEX: C2006/036/19
Language: et
Date: 2006-02-11 00:00:00
Title: Euroopa Kohtu (teine koda)  15. detsembri 2005.  aasta otsus kohtuasjas C-148/04 (Commissione tributaria provinciale di Genova eelotsusetaotlus): Unicredito Italiano SpA  versus  Agenzia delle Entrate, Ufficio Genova (Riigiabi — Otsus 2002/581/EÜ — Pankadele antud maksusoodustused — Otsuse põhjendus — Riigiabina määratlemine — Tingimused — Kokkusobivus ühisturuga — Tingimused — EÜ artikli 87 lõike 3 punktid b ja c — Üleeuroopalist huvi pakkuv tähtis projekt — Teatava tegevuse arendamine — Varem antud maksusoodustused — Abi tagasinõudmine — Õiguspärase ootuse kaitse põhimõte — Õiguskindluse põhimõte — Proportsionaalsuse põhimõte)

11.2.2006   
            
            
               ET
            
            
               Euroopa Liidu Teataja
            
            
               C 36/11
            
         
      EUROOPA KOHTU
   
   (teine koda)
   15. detsembri 2005. aasta otsus
   kohtuasjas C-148/04 (Commissione tributaria provinciale di Genova eelotsusetaotlus): Unicredito Italiano SpA versus Agenzia delle Entrate, Ufficio Genova (1)
   
   (Riigiabi - Otsus 2002/581/EÜ - Pankadele antud maksusoodustused - Otsuse põhjendus - Riigiabina määratlemine - Tingimused - Kokkusobivus ühisturuga - Tingimused - EÜ artikli 87 lõike 3 punktid b ja c - Üleeuroopalist huvi pakkuv tähtis projekt - Teatava tegevuse arendamine - Varem antud maksusoodustused - Abi tagasinõudmine - Õiguspärase ootuse kaitse põhimõte - Õiguskindluse põhimõte - Proportsionaalsuse põhimõte)
   (2006/C 36/19)
   Kohtumenetluse keel: itaalia
   Kohtuasjas C-148/04, mille esemeks on EÜ artikli 234 alusel Commissione tributaria provinciale di Genova Itaalia 11. veebruari 2004. aasta otsusega esitatud eelotsusetaotlus, mis saabus Euroopa Kohtusse 23. märtsil 2004, menetluses Unicredito Italiano SpA v. Agenzia delle Entrate, Ufficio Genova, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), R. Schintgen, G. Arestis ja J. Klučka; kohtujurist C. Stix-Hackl; kohtusekretär M. Ferreira, 15. detsembril 2005 otsuse, mille resolutiivosa on järgmine:
   
               1.
            
            
               Esitatud küsimuste uurimisel ei ilmnenud asjaolusid, mis mõjutaksid komisjoni 11. detsembri 2001. aasta otsuse 2002/581/EÜ Itaalia poolt pankade kasuks kohaldatud riigiabi korra kohta kehtivust.
            
         
               2.
            
            
               EÜ artikliga 87 jj, nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, artikliga 14 ning õiguspärase ootuse kaitse, õiguskindluse ja proportsionaalsuse põhimõtetega ei saa välistada siseriiklikku meedet, millega nõutakse abi tagastamist komisjoni otsuse alusel, mis tunnistas selle abi ühisturuga kokkusobimatuks, ning mille uurimisel samade sätete ja üldpõhimõtete valguses ei ilmnenud asjaolusid, mis mõjutaksid selle kehtivust.
            
         
      (1)  ELT C 118, 30.4.2004.